Накъде в неделя? Към Глухите камъни - Събеседници
Разговор на Дарина Стоянова с Венцислав Стайков за Глухите камъни
А сега искаме да ви поканим на пътешествие в сезона на отпуските. Ако искате да видите красиви природни гледки, но да се докоснете и до древната история по нашите земи, ви предлагаме да посетите един любопитен археологически паметник. Обектът е познато като Глухите камъни и се намира край с.Малко градище, общ. Любимец. Сред любителите на древната история мястото е познато като едно от внушителните светилища по нашите земи. Уникален петроглиф е изсечен в скалата - изображение на ладия, която пренася слънцето. Нишите са стотици. В подножието на най-западния скален блок са издълбани две килии, за които се предполага, че са гробници на местните владетели или са служили за баптистерий през Средновековието. Стълбище от единия край на скалата води до резервоар за вода на върха й. Открити са и основите на църква от 5 - 6 век. Вероятно тя е изградена върху езическо светилище. През миналато лято екип, воден от доц. д-р Георги Нехризов от Археологическия институт при Българската академия на науките откри запазена амфора, невиждан образец на букел керамика. Много рядка апликирана украса от бели камъчета, залепени със смола, краси амфората от времето на Троянската война. След анализ в лаборатория химиците са установили, че е съдържала зехтин. Какви други загадки крие светилището Глухите камъни - Дарина Стоянова потърси отговор от краеведа от Кърджали, Венцислав Стайков. Чуйте разговора й с него в прикачения файл.
През Средновековието мястото е обитавано активно. След последния Трети кръстоносен поход срещу Византия постепенно опустява.